Ritratt: mill-filmat / TVM  Wara waqfa ta' ġimgħa minħabba fix-xandiriet marbuta mal-Budget, illejla fuq TVM fid-8.50pm tirritorna s-sensiela Nostalġija bit-tielet episodju mit-tieni staġun fejn insiru nafu li Grabiel wasal fl-aħħar u se naraw xena tal-vjatku, li llum il-ġurnata m'għadux isir. Odette u George joħorġu mifxula mir-ristorant. Fuq barra naraw lil xi ħadd u nieħdu ħjiel ta' x'ġara. Puzzitu xaba' jistenna lil Philip u lil Sally biex jirranġawlu l-permess għall-ħanut tat-tè. Salvu u Marija issa jridu jgħixu ħajjithom mingħajr Ġina. Il-ġara taċ-Ċaplu twassal l-aħbar lil Dun Feliċ li ċ-Ċaplu wasal fl-aħħar. Rufus jiltaqa' mat-tabib fit-triq u jieħu sodisfazzjon. John sa fl-aħħar se jsir jaf min hu missieru. Fil-ħanut tat-tè, Xmun jiġi offrut sfida. €100 jeħodhom jew le? Dawn huma siltiet mill-episodju tal-lejla: Nostlġija għandu kitba u produzzjoni ta' Ronld Saliba b'direzzjoni ta' Charles Stroud.